
הנדון: פניה לקבלת מידע אודות ביטוח נסיעות לחו"ל - AIG
1. בפנייתך שבנדון, ביקשת לקבל, בהתאם לחוק חופש המידע, התשנ"ח-1998 (להלן - חוק חופש המידע) מידע אקטוארי וסטטיסטי, בכל הקשור לביטוח נסיעות לחו"ל המשווק על ידי חברת AIG.  
2. [bookmark: _GoBack]במענה לפנייתך נבקש להבהיר שפוליסת ביטוח נסיעות לחו"ל מופיעה באתר האינטרנט של החברה, וניתן לאתרה בקישור: https://www.aig.co.il/travel-insurance/, ולפיכך, לא נוכל להעביר את המידע לאור הוראת סעיף 8(4) לחוק חופש המידע. בנוסף, נבהיר כי ברשות התקבל נספח אקטוארי לצורך אישור הפוליסה, אך לא ניתן להעבירו בהתאם לסעיף 50א לחוק הפיקוח על שירותים פיננסיים (ביטוח), תשמ"א-1981 (להלן חוק הפיקוח על הביטוח) הקובע כי "הממונה, עובד הכפוף לו, או מי שפועל מטעמו, לא יגלה ידיעה ולא יראה מסמך שנמסרו לו מכוח תפקידו או סמכויותיו לפי חוק זה, אלא לצורך הליך פלילי, או אם הממונה ראה צורך בכך לשם דיון בועדה", ולאור סעיפים 9(א)(4) ו-9(ב)(1) לחוק חופש המידע. 
3. בהתאם לסעיף 7(ו) לחוק חופש המידע, הריני להודיעך על זכותך לעתור נגד החלטה זו לבית המשפט לעניינים מנהליים בירושלים.

ליאת שטרק, עו"ד
ממונה על חופש המידע

